**Germán Alejandro Garmendia Aranis**, nado en Copiapó o 25 de abril de 1990, é un cómico de YouTube chileno. A súa canle de YouTube chamada "HolaSoyGerman" ten, a datos de xuño de 2015, máis de 22 700 000 subscritores. Ademais, posúe outra canle denominada "JuegaGerman" na que colga vídeos acerca de videoxogos, con máis de 7 800 000 subscritores. En agosto de 2014, gañou o premio de "Icona dixital do ano" nos MTV Millennial Awards. En 2015 recibe outro premio nos MTV Millennial Awards como mellor gamer pola canle JuegaGerman. Apareceu no YouTube Rewind 2014.

Traxectoria
-----------

Seu pai morreu nun accidente de coche cando era un neno. El e o seu irmán estaban separados, mais el viaxou a Los Vilos para estar con el. Cando tiñan trece anos, empezou unha banda co seu irmán, chamada "Zudex". El subiu o seu primeiro vídeo de YouTube en 2011, despois de que o animara un amigo. Despois disto, gañou fama no Youtube, e obrigóuselle a deixar a banda cando quixo adicar máis tempo a facer vídeos de YouTube.

Incidente en México
-------------------

En abril de 2014, durante unha *performance* organizada por "Telmex Aldea Digital" na Praza da Constitución, na Cidade de México, houbo un accidente debido a un exceso de persoas. O resultado foi que dez persoas novas sufriron danos menores, e varios desmaiáronse debido ao moito tempo de exposición ao sol. A policía e os auxiliares sanitarios tiveron que intervir para resolver o incidente. A pesar da presenza dunha forza policial de 500 axentes, medidas de seguranza, e contar cun grupo de protección civil, o número de asistentes, uns 35.000 segundo algunhas estimacións, excedía as expectativas dos corpos de seguridade. O accidente debeuse á gran cantidade de xente que quería entrar á carpa, incluso non habendo máis sitio. O acontecemento tivo que ser cancelado e os corpos de seguridade reforzáronse para evitar o caos na multitude. Germán tivo que deixar a praza e, máis tarde, desculpouse cos seus seguidores.

Notas
-----

1. ↑  "Creador de "Hola soy Germán" gana premio en los MTV Millennial Awards 2014". *Emol*. Consultado o 19 October 2014.  *(en castelán)*
2. ↑  YouTube Spotlight (2014-12-09). "YouTube Rewind: Turn Down for 2014".  *(en inglés)*
3. ↑  "Germán Garmendia de "Hola soy Germán": el chileno que arrasa en internet con su humor de lo cotidiano". El Comerico. Arquivado dende o orixinal o 27 de xuño de 2015. Consultado o 16 May 2014.  *(en castelán)*
4. ↑  Redacción Revista Tierra Cultah. "Manual Práctico: Compilado de personas y personajes atacameños conocidos o históricos". Arquivado dende o orixinal o 10 de agosto de 2017. Consultado o 19 October 2014.  *(en castelán)*
5. ↑  "El Universal - DF - SSPDF confirma 10 lesionados en incidente en Aldea Digital". 13 April 2014. Arquivado dende o orixinal o 19 de xullo de 2014. Consultado o 19 October 2014.  *(en castelán)*
6. ↑  "Deja tumulto 13 lesionados durante la "Aldea Digital"". *Telediario*. Arquivado dende o orixinal o 23 de xullo de 2014. Consultado o 19 October 2014.  *(en castelán)*

|  |  |
| --- | --- |
| Control de autoridades | 
* Wd: Q16890578
* WorldCat
* VIAF: 6842147907513979210008
* BNCHL: 000872744
* CANTIC: a19129312
* Discogs: 6205629
* Genius: German-garmendia
* IMDb: nm8440067
* LCCN: no2016135933
* MusicBrainz: ID

 |